Aalborg Universitet har modtaget 1000 ansøgere under kvote 2-ordningen til kun fem pladser på lægestudiet. Rådmand i Aalborg Kommune Thomas Kastrup-Larsen, siger til TV2/NORD: - Det er at gøre grin med de studerende. Det er jo mindre end 1% der kan få plads. Den nye uddannelse på Aalborg Universitet starter 1. september, og allerede nu kan man konstatere en stor søgning. Thomas Kastrup-Larsen ønsker flere pladser på studiet. Han siger: - Regeringen må overveje at sætte antallet af pladser til lægestudiet på Aalborg Universitet op. Til sommer udbydes de sidste 45 pladser til studiet.

Referat:
1000 ansøgere til fem studiepladser ved lægestudiet på Aalborg Universitet. Det er at gøre grin med de studerende, siger Thomas Kastrup-Larsen.